Kakteen

Do **Kakteen** (Cactaceae) sunt een Plonten-Familie, ju mäd Uutnoame fon een Oard (*[[Rhipsalis baccifera]]*) fon Natuur uut bloot in Amerikoa foarkumt. Besunners in dät Suude fon do Fereende Stoaten fon Amerikoa (foaraaln Arizona un Kalifornien juust so as in Deele fon Mexiko rakt dät heele Lounskuppe, do fon Kakteen bestimd wäide. Die Saguraro (*Carnegiea gigantea*) is aan grooten Boom-Kaktus uut düt Rebät, die Neerenge un Lieuwendsruum foar hunnerde uur Lieuweweesen bjudt. Kakteen konnen litjet as Kruud weese, man uk in Struuk of sogoar Boomfoarm woakse. *[[Pachycereus pringlei]]* is mäd bit tou 19 Meetere Hachte die grootste Kaktus, wilst die litste Kaktus *[[Blossfeldia liliputana]]* bloot ne Truchmäite fon 12 Millimeetere häd. Dät honneld sik toumaast uum sukkulente, stiekelige Plonten, licht tou ferwikseln mäd ferskeedene ooldwaareldske Euphorbien, do so ännelk uutsjo, uk wan jo neen Kakteen sunt. Wäkke Kakteen-Oarde groie däälich uk fuul buute hiere uurspröängelke Heemat. So sunt Oarde uut dän Sleek fon do Fiegenkakteen (*Opuntia*) uk fuul in ju Middelmeer-Ruumte ferspradt, besunners ju Oard Opuntia ficus-indica, ju tou't Aadenjen fon Kaktus-Fiegen uk fuul fon italieenske Buuren ounbaud wäd. Wäkke Kakteen wäide uk as Drogen bruukt, so t.B. die Meskalin-hoolderge Peyote-Kaktus (*Lophophora williamsii*), die in dän synkretistisken Kult fon wäkke noud-amerikoanske Indioanere een groote Betjuudenge häd (Native American Church).

## Binnere Systematik

Ju Plonten-Familie fon do Kakteen mäd sowät 100 bit 130 Sleeke un 1500 bit 1800 Oarde wäd in fjauer Unnerfamilien apdeeld:

* Cactoideae E<small>ATON</small> änthoaldt moor as 85 Prosänt fon do Oarde, bolde aaltied totoal bleedloose Plonten sunner Glochiden un mäd Säid sunner Säidmoantele.

:: Biespiele:


Bielde:Echinocactus grusonii (aka).jpg|Sweegermuur-Stoul (*Echinocactus grusonii*)
Bielde:CarnegieaGigantea.jpg|Saguaro (*Carnegia gigantea*)
Bielde:Blossfeldia liliputana 20130512.jpg|*[[Blossfeldia liliputana]]*
Bielde:Rhipsalis baccifera 02 ies.jpg|*[[Rhipsalis baccifera]]*


* Opuntioideae B<small>URNETT</small>änthoaldt sowät 300 Oarde: Plonten mäd prüünfoarmich reduzierde, sukkulente, man aiske kuutlieuwige Bleede, Glochiden, un maast ljoachtfaawerge Säid mäd aaltied steenhädden Säidmoantel.

:: Biespiele:

Bielde:Fichi d'India (Alcamo).jpg|*[[Opuntia ficus-indica]]*, een Oard fon Fiegen-Kaktus
Bielde:Austrocylindropuntia subulata (Cactaceae).JPG|*[[Austrocylindropuntia subulata]]*
Bielde:Puna subterranea.jpg|*[[Maihueniopsis subterranea]]*


* Pereskioideae E<small>NGELM.</small>änthoaldt aan Sleek (*Pereskia*) mäd sowät 16 Oarde: Nit bit swäk sukkulente Plonten (C<sub>3</sub>-Plonten) sunner Glochiden, mäd ful äntwikkelde Loof-Bleede un groote swotte Säidkoarne sunner Säidmoantele.

::Biespiele:


Bielde:Espinhos do Ora-pro-nóbis!.jpg|*[[Pereskia aculeata]]*
Bielde:Pereskia lychnidiflora 2zz.jpg|*[[Pereskia lychnidiflora]]*
Bielde:Pereskia zinniiflora 01 SSZ.jpg|*[[Pereskia zinniiflora]]*


* Maihuenioideae P.FEARNänthoaldt aan Sleek *[[Maihuenia]]* mäd bloot two Oarde: Mattenbieldende Plonten äänelk do Opuntioideae, man mäd loanger lieuwende Bleede, swotte Säid un sunner Glochiden.

:: Biespiele:

Bielde:Maihuenia patagonica (8417531540).jpg|*[[Maihuenia patagonica]]*
Bielde:Maihuenia poeppigii 02.jpg|*[[Maihuenia poeppigii]]*